# GUIA DELS PUNTS A DESENVOLUPAR A LA MEMÒRIA

## Línia d’ajuts a inversions empresarials d’alt impacte 2021

Cal adjuntar una memòria explicativa del projecte on s’han de desenvolupar els punts que s’exposen a continuació:

### Descripció de l’empresa

* Descripció de l’empresa: principals productes o activitats
* Origen del capital social
* Empreses filials o participades
* Ubicació actual i futura
* Entorn empresarial

### Descripció del projecte

#### Objectiu del projecte

* 1. Argumentar el **grau de novetat** que comporta el projecte respecte als productes o serveis oferts per l’empresa actualment, tot destacant-ne el valor afegit, i/o argumentar l’impacte del projecte en la **reactivació de l’activitat** de l’empresa a Catalunya.
  2. Exposar el grau de **complexitat en l’execució** del projecte. Si s’escau, explicar per quin motiu ha estat necessari el suport d’ACCIÓ per tal que el projecte s’executi amb èxit a Catalunya.
  3. En el cas de tractar-se d’un **projecte de reindustrialització** d’una planta que hagi comunicat el cessament de l’activitat durant el 2020 o 2021 mitjançant la presentació de la comunicació d’expedient de regulació d’ocupació a l’autoritat laboral, explicar l’impacte del projecte en la reactivació de l’activitat de la planta a curt i llarg termini i el grau de manteniment de la plantilla en el moment de cessament de l’activitat.
  4. Si s’escau, detallar si el projecte ha estat en **competència amb altres localitzacions** de fora de Catalunya en el moment de decidir-ne la seva ubicació**,** tot indicant amb quines.

##### Només per l’Acció 2.4 (Projectes estratègics per l’economia catalana)

En el cas que el projecte suposin la diversificació de l’activitat de l’empresa, caldrà explicar quina és l’activitat inicial de l’empresa i quina serà la nova activitat a desenvolupar.

##### Només per l’Acció 1.5 (Projectes de creació d’ocupació en centres de R+D+i) i l’Acció 2.3 (Projectes d’inversió en actius fixes en centres de R+D+i)

Incloure informació detallada sobre quines activitats de R+D+i es duran a terme en el centre, argumentant-ne la qualitat cientificotècnica.

##### Només per l’Acció 2.2 (Projectes d’inversió en actius fixes d’empreses que hagin adquirit Unitats Productives d’empreses en concurs de creditors)

Si no hi ha novetats en les activitats a desenvolupar, argumentar el manteniment o augment del volum d’activitat des de l’adquisició. Per aquesta Acció, també caldrà indicar el nombre de treballadors en el moment de l’adquisició de la Unitat Productiva o en el moment de disposar de la sentència aprovatòria del conveni de creditors.

#### Qualitat del projecte

* 1. Indicar el **volum i la qualitat del llocs de treball** creats i/o mantinguts. Es requereix incorporar un pla detallat de les contractacions (dates aproximades de contractació, cost salarial, categoria professional, justificació de la seva adscripció al projecte).
  2. Indicar el **volum i qualitat de les inversions** directes que comporta el projecte, així com l’impacte d’aquestes en la incorporació de tecnologies innovadores a l’empresa respecte l’àmbit sectorial i/o regional, estatal i internacional.
  3. Indicar el **volum i perfil de les inversions induïdes** pel projecte en la mateixa empresa i argumentar l’efecte tractor del projecte cap a altres inversions de l’empresa a Catalunya.

#### Capacitat i viabilitat tècnica i econòmica del projecte

* 1. Argumentar la **viabilitat tècnica** del projecte tot aportant informació rellevant en aquest sentit (capacitat i experiència de l’empresa, descripció de la metodologia de treball, pla de treball, pla de recursos humans i materials previstos, calendari del projecte, etc.).
  2. Argumentar la **viabilitat econòmica i financera** del projecte tot aportant informació que la suporti (capacitat financera de l’empresa, pla de finançament, retorn de la inversió, mercats objectiu i quotes previstes, etc.).

#### Impacte del projecte

* 1. Argumentar l**’impacte del projecte en l’economia catalana** i en el teixit empresarial mitjançant la contractació de proveïdors locals.
  2. Argumentar la **contribució al reequilibri territorial** de Catalunya del projecte.

1. **Annexes**

Informació addicional del projecte si l’empresa ho considera oportú.